Glory Backman on tegev ühingus Global Power Evangelism,
mis on ülemaailmne evangelismi ja eestpalve organisatsioon.
Global Power Evangelism
korraldab rahvusvahelisi seminare kodu- ja välismaal.
Glory on teeninud karismaatilise evangelistina
rohkem kui 20 riigis.
Eesmärgiks on juhatada inimesed Jumala tundmisse
ja tuua iga tegevusega au Jeesuse nimele.
Vaatate saadet "Gloryline".
Mina olen Glory Backman
ja ma olen pastoriks ühes uues Turu koguduses,
milleks on Christian Worship Center (Kristlik Ülistuskeskus).
Me kogudus koguneb üle laupäeva Evangeeliumi Majas.
Täna tahan rääkida pisut sellest,
et isegi, kui keegi saab usklikuks,
siis samas ta mõtted ja arusaamad asjadest
võivad siiski olla Jumala Sõna vastased
ja isegi vastuolulised.
Seetõttu juhtis Püha Vaim mind üks päev väga selgelt mõistma,
milles on asi.
Mõistma, miks osa Jumala Sõna kuulutajaid -
kas siis oma tahtest või Jumala tahtest -
sealgi on suur vahe...
Kuid need, kelle kuulutatud Jumala Sõna
on vastuolus Jumala kirjapandud Sõnaga,
siis selline Jumala Sõna kuulutus põhjustab palju segadust.
Näiteks kui öeldakse, et teaduses on tõdetud seda ja toda...
Tean ka, et paljud Jumala Sõna kuulutajad
peavad evolutsiooni teooriat palju tõepärasemaks,
kui Jumala loomislugu maailma algusest saati.
Kõige selle üle mõtiskledes jõudsin arusaamisele,
et on ju inimesi, kes on uuestisündinud.
Ja kui sa oled uuestisündinud,
siis see ongi su esimene samm
vaimulikus kasvamises ja edasiminekus.
Uuestisünni kaudu sünnib me vaim uuesti
läbi Jeesuse Kristuse
ja me oleme kui uus loodu.
Oleme oma vaimu poolest täiesti uus
ja meie vaim on see, mida Jumal kõnetab.
Meie vaim on see, mis on ühenduses Jumalaga.
Mõtlesin sellele, kuidas Jeesus andis oma jüngritele väe
saada Jumala lasteks.
Vaatame seda Johannese 1:12, kus on öeldud:
"Aga kõigile, kes tema (st Jeesuse) vastu võtsid,
andis ta meelevalla saada Jumala lasteks,
neile, kes usuvad tema nimesse."
Matteuse 10:1: "Ja Jeesus kutsus oma kaksteist jüngrit enese juurde
ning andis neile meelevalla rüvedate vaimude üle neid välja ajada
ja parandada kõiki haigusi ja igasugu nõtrust."
Siin käib jutt samast väest.
Inimesed said väe, kui võtsid Jeesuse vastu
ja uskusid Tema nimesse.
Ja oma jüngritele andis Ta samuti väe.
Siin käib jutt meelevallast.
Kreekakeelne vaste sõnale meelevald on "exousía"
ja see tähendab õigust valitseda.
Tegu on delegeeritud võimu ja õigusega,
mille Jeesus on delegeerinud sulle ja mulle,
kes me oleme uuestisündinud.
Ja olles uuestisündinud
peame me ka õppima kasutama Jeesuse poolt antud meelevalda.
Seda nii enda, kui ka teiste eludes.
Kogedes uuestisündi Kristuses saad sa ka osa jumalikust loomusest,
sest meid on loodud uueks Jeesuses Kristuses.
Sündides uueks oma vaimus
toome me Jumalale au nii oma hinges kui ka ihus.
Et siis mitte vaid oma vaimus, mis on kogu asja tuum
ja milles peitub meie tõeline olemus.
Lisaks sellele oleme me Püha Vaimu poolt juhitud.
Nii et, kui Jumala Sõna jõuab me teadvusesse
ja me mõistame seda ning kuuletume sellele,
elamegi me igapäevaselt Jumala Vaimu poolt juhitud elu.
Uuestisündinuna ei ole me enam juhitud
oma lihaliku loomuse poolest,
kuna meie langenud loomus kuulub sel juhul juba minevikku.
Me lihalik loomus pole Jumala poolt muudetav
ja see pole kuidagimoodi kõlblik Jumala ees.
Seetõttu lasebki Jumal meil kogeda vaimus uuestisündi Kristuses.
Ühtlasi peame me vaimselt kavama ja arenema.
See kasv peab väljenduma üha enamas Jumala Sõna tundmises
ja Tema ühas kasvavas armus meie sees.
Ka igaveses Jumala armastuses,
mis on samuti valatud välja me südameisse
Püha Vaimu kaudu.
Ehk teisisõnu -
sa ei vaja enam rohkem armastust, kui see,
mis on sinusse juba valatud Jeesuses Kristuses.
Me elame elu, mis on Jumala Sõna poolt juhitud.
Olen õnnistatud nii nagu sinagi
ja me elame õnnistuseks nii Jumalale kui inimestele.
Oleme Kristuses enam kui võitjad.
Meid on ühes Kristusega asetatud taevasis paigus
valitsema kõige üle.
Seda juba praegu ja mitte millalgi tulevikus.
Seetõttu ongi nii oluline
mõista seda meelevalda, mis meile on antud.
See meelevald on mulle juba antud.
See sai kodeeritud mu sisse, kui võtsin Jeesuse oma ellu vastu
ja kuid mind loodi täiesti uueks ning enneolematuks looduks.
Jumalale täiesti kõlbavaks looduks.
Tea, et sa oled oma vaimu poolest igati täiuslik.
Täiesti täiuslik.
Nii nagu minagi.
Sest meie vaim on loodud uueks Jeesuses Kristuses.
Me oleme Jeesuses Kristuses nii Ta Sõna kui Ta nime kaudu.
Me oleme kui Tema operaatorid.
Me teame, et Jumala Sõna on me elu kompassiks,
mis näitab meile alati õiget suunda.
Jumal ei juhi meid oma Sõnas kunagi valele teele
ega õhuta meid tegema valesid valikuid.
Jumala teedel saadab meid alati kordaminek.
See on Jumala tahe.
Ristil olles laabus Jeesuselgi kõik kõige paremal moel.
Ta oli võitja juba enne ristile minekut ja kohutavat ristisurma.
Ta kannatas nii sinu kui minu kui kogu inimkonna pattude,
haiguste, needuste ja jumalakartmatuse pärast.
Olles aga Jeesuse omad pole meil midagi karta
ja me ei heida meelt.
Me ei heida meelt, sest Jumala Vaim mõjutab meie vaimu
Nii ei saa me loobuda Jumala headusest, kaitsest
ja Tema ligiolust oma elus.
Me lihtsalt ei saa sellest loobuda.
Me muutume hoopis tugevamaks Temas
ja Tema armus, armastuses ning Sõnas.
Me oleme Jumala meistriteos Jeesuses Kristuses.
Ükski teine inimene pole sinusarnane.
Ükski teine inimene ei mõtle ega käitu nii nagu sina,
isegi et maa peal elab täna 7 miljardit inimest.
See kõik räägib siis meelevallast, mis meil on Kristuses.
Kuid samas peame siiski kasvama
ja kulgema väest väesse, aust ausse ning usust usku.
Lisaks sellele peame täituma Püha Vaimuga.
Piibel ütleb, et kõik, kes Jeesuse vastu võtsid,
said Jumala väe.
Küsimus pole Püha Vaimu väes,
vaid meelevald, mille saame läbi uuestisünni Kristuses.
Me näeme ka Apostlite tegudes 1:8,
kuidas Jeesus ütles oma jüngritele peale surnuist ülestõusmist:
"Vaid te saate väe Pühalt Vaimult, kes tuleb teie üle,
ja te peate olema minu tunnistajad Jeruusalemmas
ja kogu Juuda- ja Samaariamaal ning ilmamaa äärteni.”
"Te saate väe."
See vägi, mille me saame Püha Vaimu kaudu, on "dynamis".
Dünamo ja dünamiit lähtuvad sellest sõnast
ja tegu on väe ning mõjuga, mis hävitab vaenlase teod.
Apostlite tegude raamat on täis seda dynamis-väge.
Seal on sellest pidevalt juttu.
Kui Jeesus ütles, et Ta on tulnud tühistama kuradi tegusid,
siis nõnda samuti, kui oled Kristuses
ja täidetud Püha Vaimuga ning räägid võõrastes keeltes,
siis ka sina saad teha tühjaks kõik kuradi teod
inimeste eludes.
See on tohutu eesõigus!
Püha Vaimu kohta on öeldud, et Ta on tõe Vaim.
Püha Vaim juhib meid kõige tõe sisse.
Kui aga Püha Vaim on tõe Vaim ja Ta elab meie sees,
siis samas...
Teadsid sa, et Püha Vaim võib meist ka välja minna.
Ta tõesti võib.
Vanast Testamendist on näha, kuidas Püha Vaim lahkus Saulist.
Saul aga ei saanud sellest arugi, et Püha Vaim oli temast lahkunud.
Jeesus aga täidab meid Püha Vaimu ja tulega.
Püha Vaimu ja tulega!
Mõtle! Püha Vaimu ja tulega!
Ükski raha ega valuuta ega miski muu asi siin maa peal
ei võimalda meil osta Jumala Püha Vaimu
ja Tema mõju meis.
See antakse meile vaid tänu Jumala armule ja headusele.
Vaid tänu sellele, et Jumal tahab meid õnnistada
ja muuta meid võimekaks.
Ta tahab, et oleksime võidukad kristlased,
kes ei kulge vaid kuidagimoodi ühest päevast teise,
aga kes elavad võidus ühes Jeesuse Kristusega.
Meile kuulub enam kui vaid tavaline võit.
Me oleme super võitjad Jeesuses.
Tahaksin siinkohal lugeda Apostlite teod 8:14-17.
Kuula, mis siin juhtus samaarlastega, keda juudid pidasid teisejärgulisteks.
Apostlite teod 8:14-17:
"Aga kui Jeruusalemmas olevad apostlid said kuulda,
et Samaaria on Jumala sõna vastu võtnud,
läkitasid nad nende juurde Peetruse ja Johannese.
Need tulid kohale ja palvetasid samaarlaste eest,
et nad võtaksid vastu Püha Vaimu."
Nad olid võtnud vastu Jumala Sõna, kelleks on Jeesus Kristus.
"...et nad võtaksid vastu Püha Vaimu.
Sest Vaim ei olnud langenud veel kellegi peale nende seast,
nad olid üksnes ristitud Issanda Jeesuse nimesse."
Nad olid ristitud Jeesuse Kristuse nimesse.
Ehk siis, ristitakse usklikuks saanusid, mitte vastupidi.
"Siis panid apostlid oma käed nende peale
ja nad võtsid vastu Püha Vaimu."
Kas pole mitte võimas?
Tead sa, et sa oled Jumala kanaliks.
Sa oled Jumala Sõna saadik
ja Tema mõju lihtsalt purskub sinust ning su elu kaudu välja.
Samas aga tahaksin lugeda ka laiendatud piiblitõlkest
selle sama koha, kus samaarlased said Püha Vaimu.
Olen järgneva tõlkinud laiendatud piiblitõlkest:
"Kui apostlid kuulsid Jeruusalemmas,
et Samaaria inimesed olid võtnud vastu Jumala sõna,
siis nad läkitasid Peetruse ja Johannese nende juurde.
Nad palvetasid samaarlaste eest, et nad võiks võtta vastu Püha Vaimu,
sest Püha Vaim polnud veel langenud ühegi üle neist.
Nad olid vaid ristitud Issanda Jeesuse nimel
ehk siis Jeesuse omadeks.
Peetrus ja Johannes panid oma käed nende peale
üks teise järel
ja nad võtsid vastu Püha Vaimu."
See on ärkamine!
Piiblis küll pole kuskil sõna "ärkamine".
Mind ajab vahel närvi, kui muudkui räägitakse ärkamisest
ja selle eest palvetamisest.
Muudkui palvetatakse ärkamise eest, jättes selle Jumala hooleks,
samas kui Jumal ootab, et me läheks ja tegutseks
ning paneks oma käed teiste peale, et nad saaks Püha Vaimu
ja kogeks tervenemist ning vabanemist.
Et nende elu muutuks.
Üks mees oli mõni nädal tagasi me jumalateenistusel.
Ta oli algselt saanud "Gloryline" saate kaudu
vabaks suitsetamisest.
Isegi, et ta polnud veel usklik.
Siis aga tuli ta me teenistusele Turus,
kus ta tahtis võtta Jeesuse vastu, kui oma isikliku Päästja.
Nii ka sündis.
Seejärel aga küsis ta, kas saaksin palvetada ta selja eest,
kus osad ta alaselja diskid olid nii kulunud
ja üks neist oli lausa nii kulunud, et sellest polnud enam midagi järgi.
Mees polnud 20 aastat suutnud midagi seljas kanda
ja hommikuti oli alati raske voodist tõusta.
Palvetasin kiiresti ta selja eest
ja lisasin veel lõpetuseks: "Ja su süda saab samuti terveks."
Mees taris peale seda paari päeva jooksul suuri puupakke
ja kuna ta tegeleb hobustega, siis koristas ka kogu talli ära.
Ei mingeid ravimeid enam,
kuna ta selg ja süda on mõlemad täiesti terved.
Tänu Jumalale!
See on see, mida Jumal teeb.
See on see, mida Jumal meile teeb.
Seetõttu peamegi delegeerima Tema väge ja selle mõju,
aga veelgi enam Tema armastust kogu inimkonna suhtes.
Eriti veel praegusel ajal, kus rahvas istub koroona tõttu kodus.
Nüüd on aeg võtta oma telefon või arvuti
ja kasutada need ära.
Räägi ja tunnista kõikjal Jeesusest,
paludes, et inimesed annaksid oma elu Jeesusele.
Sest vaid Tema on me ainus turvapaik kogu maailmas.
Aitäh, et vaatasid meid ja kõike head!
Tahan julgustada sind toetama TV7't ja selle saadete tootmist.
Võid helistada 900 1770 (hind 10 eur)
või teha pangaülekande, leides me andmed www.tv7.ee
Aitäh, et tahad toetada TV7't, et see võiks ikka püsida eetris.
Suur tänu ja kõike head!
Tõlge: Anne-Ly Raukas